ભગવાન શ્રીકૃષ્ણે નિષ્કામ કર્મયોગને પ્રાધાન્ય આપ્યું છે, પરંતુ ઘણા એવો વિકૃત અર્થ કરે છે કે જો આપણે કર્મ કરીશું તો તેનાથી વાસનાઓ નિર્માણ થશે જે આપણી મોક્ષપ્રાપ્તિમાં બાધક નીવડશે, પરંતુ નિષ્કામકર્મના માર્ગે ક્યારેય પતન થતું નથી. આજે ભારતમાં અનેક સંન્યાસીઓ છે, પરંતુ સમાજસેવાના નિષ્કામકર્મના માર્ગે તો બહુ જ ઓછા સંન્યાસીઓ ચાલે છે. કેમ કે મોટા ભાગનાઓને વાસનાઓમાં બંધાઈ જવાનો ભય લાગે છે.